wannaphong/clean_thaiwikipedia huggingface dataset:
# หลี่ ฮุ่ยชือ
หลี่ ฮุ่ยชือ หรือ เหลย์ ไหว่ สี่ ในภาษาจีนกวางตุ้ง (12 พฤษภาคม ค.ศ. 1987 —) เป็นนักกีฬาจักรยานอาชีพชาวฮ่องกง เธอเป็นนักจักรยานประเภทสปรินเตอร์

เธอได้เข้าร่วมในการแข่งขันกีฬาโอลิมปิกฤดูร้อนสองครั้งโดยได้รับเหรียญทองแดงในประเภทเคริน ในโอลิมปิกฤดูร้อน 2012 ที่ลอนดอน สหราชอาณาจักร และในโอลิมปิกฤดูร้อน 2016 ที่รีโอเดจาเนโร ประเทศบราซิล เธอทำผลงานได้เป็นอันดับที่ 6 ในประเภทสปรินต์ และอันดับที่ 7 ในประเภทเคริน

ในการแข่งขันจักรยานลู่ชิงแชมป์โลกปี ค.ศ. 2013 เธอได้รับเหรียญทองประเภทไทม์ไทรอัล 500 เมตร และเหรียญทองแดงประเภทสปรินต์ ในปี ค.ศ. 2016 เธอได้รับเหรียญเงินในประเภทไทม์ไทรอัล 500 เมตรอีกครั้ง และในปี ค.ศ. 2019 เธอได้รับสองเหรียญทองในประเภทสปรินต์และเคริน

 เกียรติประวัติ 

2009
จักรยานถนนชิงแชมป์เอเชีย
อันดับที่ 2 15px ไทม์ไทรอัล 500 เมตร

2010
 เอเชียนเกมส์
อันดับที่ 1  15px ไทม์ไทรอัล 500 เมตร
อันดับที่ 3 15px สปรินต์
 จักรยานถนนชิงแชมป์เอเชีย
อันดับที่ 2 15px ไทม์ไทรอัล 500 เมตร
อันดับที่ 3 15px สปรินต์
อันดับที่ 3 15px ทีมสปรินต์

2011
จักรยานถนนชิงแชมป์เอเชีย
อันดับที่ 1 15px ไทม์ไทรอัล 500 เมตร
อันดับที่ 3 15px สปรินต์
อันดับที่ 3 15px ทีมสปรินต์

2012
โอลิมปิกฤดูร้อน
อันดับที่ 3 15px เคริน
จักรยานถนนชิงแชมป์เอเชีย
อันดับที่ 1 15px ไทม์ไทรอัล 500 เมตร
อันดับที่ 1 15px สปรินต์
อันดับที่ 3 15px เคริน

2013
จักรยานลู่ชิงแชมป์โลก
อันดับที่ 1 20px ไทม์ไทรอัล 500 เมตร
อันดับที่ 3 15px สปรินต์
จักรยานถนนชิงแชมป์เอเชีย
อันดับที่ 1 15px ไทม์ไทรอัล 500 เมตร
อันดับที่ 1 15px เคริน

2014
จักรยานถนนชิงแชมป์เอเชีย
อันดับที่ 1 20px เคริน
อันดับที่ 1 20px ไทม์ไทรอัล 500 เมตร
อันดับที่ 3 15px สปรินต์
เอเชียนเกมส์
อันดับที่ 1 15px เคริน
อันดับที่ 1 15px สปรินต์

2019
จักรยานลู่ชิงแชมป์โลก
อันดับที่ 1 20px สปรินต์
อันดับที่ 1 20px เคริน
# ปูราตามันอายุน
ปูราตามันอายุน คือหมู่โบสถ์พราหมณ์แบบบาหลีและสวนบาหลีที่ตั้งอยู่ในเมิงวี อำเภอบาดุง จังหวัดบาหลี ประเทศอินโดนีเซีย แฮ็งก์ สคึลเตอ นอร์ดโฮลต์ เคยระบุไว้ในหนังสือ เนอการาเมิงวี (Negara Mengwi) ของเขาว่า ปูราตามันอายุนได้รับการบูรณะใน ค.ศ. 1750 โดยสถาปนิกชื่อว่า โฮบิน โฮ (Hobin Ho)Indrana Tjahjono and Mas Soepranoto. 2010. Kongco Tan Hu Cin Jin. Banyuwangi, pp. 12. สวนบาหลีนี้ถือเป็นตัวอย่างสำคัญของการจัดสวนแบบบาหลีและเคยปรากฏในรายการ อะราวนด์เดอะเวิลด์อินเอตีการ์เดินส์
# ทางหลวงแผ่นดินหมายเลข 3199
ทางหลวงแผ่นดินหมายเลข 3199 สายแก่งเสี้ยน-ศรีสวัสดิ์ เป็นทางหลวงแผ่นดินในจังหวัดกาญจนบุรี เริ่มต้นจากสี่แยกแก่งเสี้ยน จุดตัดกับทางหลวงแผ่นดินหมายเลข 323(ถนนแสงชูโต) และทางหลวงแผ่นดินหมายเลข 367(ทางเลี่ยงเมืองกาญจนบุรี) เป็นถนนขนาด 4 ช่องจราจร ผ่านทางหลวงแผ่นดินหมายเลข 3086 และทางหลวงแผ่นดินหมายเลข 3500 ที่สี่แยกลาดหญ้า ผ่านค่ายฝึกเขาชนไก่ จากนั้นลดเหลือ 2 ช่องจราจร ผ่านทางหลวงแผ่นดินหมายเลข 3457 บริเวณวัดเขื่อนท่าทุ่งนาประชาสรรค์ ผ่านเขื่อนท่าทุ่งนา (ช่วงทางหลวงแผ่นดินหมายเลข 3457 ถึงทางเข้าเขื่อนท่าทุ่งนามีขนาด 4 ช่องจราจร) เข้าเขตอำเภอศรีสวัสดิ์ ผ่านทางเข้าเขื่อนศรีนครินทร์และน้ำตกเอราวัณ ไปจนถึงกิโลเมตรที่ 88(ทางเข้าหน่วยพิทักษ์ป่าแม่ละมุ่น) จะเลี้ยวขวาแล้ววิ่งเลียบอ่างเก็บน้ำเขื่อนศรีนครินทร์ ข้ามห้วยแม่ปลาสร้อย ผ่านหน่วยพิทักษ์ป่าห้วยแม่ปลาสร้อย ทั้งนี้ เส้นทางเลียบอ่างเก็บน้ำในช่วงนี้เป็นเส้นทางที่มีการจราจรน้อย เนื่องจากยานพาหนะส่วนใหญ่จะลงแพขนานยนต์เพื่อข้ามอ่างเก็บน้ำไปยังอำเภอศรีสวัสดิ์ เส้นทางช่วงนี้จึงมีลักษณะที่แคบและชำรุดทรุดโทรม สิ้นสุดเส้นทางบริเวณโรงเรียนบ้านดงเสลา โดยมีถนนที่ตรงต่อไปคือทางหลวงชนบท กจ.4041 รวมระยะทาง 117.251 กิโลเมตร

 สถานที่สำคัญที่ผ่าน 
 เขาชนไก่
 เขตรักษาพันธุ์สัตว์ป่าสลักพระ
 เขื่อนท่าทุ่งนา
 ศูนย์ศึกษาธรรมชาติและสัตว์ป่าเขาน้ำพุ
 เขื่อนศรีนครินทร์
 น้ำตกเอราวัณ
 โรงพยาบาลท่ากระดาน
 สำนักงานหน่วยพิทักษ์ป่าแม่ละมุ่น
 หน่วยพิทักษ์ป่าห้วยแม่ปลาสร้อย
 ที่ว่าการอำเภอศรีสวัสดิ์

 แหล่งข้อมูลอื่น 
ระบบสารสนเทศโครงข่ายทางหลวง  กรมทางหลวง กระทรวงคมนาคม
# ชลสิทธิ์ อุปนิกขิต
ชลสิทธิ์ อุปนิกขิต (เกิด พ.ศ. 2533) เป็นนักลำดับภาพยนตร์ชาวไทย เขามักทำงานร่วมกันบ่อยครั้งกับนวพล ธำรงรัตนฤทธิ์ และผู้กำกับชาวไทยคนอื่น ๆ ผลงานเด่นของเขาคือลำดับภาพยนตร์เรื่อง Mary is happy, Mary is happy (2556), ฟรีแลนซ์..ห้ามป่วย ห้ามพัก ห้ามรักหมอ (2558) และ ฉลาดเกมส์โกง (2560) ซึ่งภาพยนตร์ดังกล่าวได้รับรางวัลรางวัลภาพยนตร์แห่งชาติ สุพรรณหงส์ สาขาลำดับภาพยอดเยี่ยม ทั้งหมด

 ผลงานที่ผ่านมา  

 ผลงานลำดับภาพ (ภาพยนตร์) 
+ปีชื่อเรื่องหมายเหตุ2555362556Mary is happy, Mary is happyCHOICE คู่ซี้ดีแต่ฝันร่วมกับ Shane Bartley2557W2558อนธการร่วมกับ อานุภาพ อุตถาฟรีแลนซ์..ห้ามป่วย ห้ามพัก ห้ามรักหมอคีตราชนิพนธ์ บทเพลงในดวงใจราษฎร์ตอน ฝนตกที่ห้วยขาแข้ง2559แฟนเดย์..แฟนกันแค่วันเดียวพรจากฟ้า2560In the Fleshฉลาดเกมส์โกงDie Tomorrowร่วมกับ นวพล ธำรงรัตนฤทธิ์2561มะลิลาร่วมกับ ลี ชาตะเมธีกุล และ อนุชา บุญยวรรธนะโฮมสเตย์2562ฮาวทูทิ้ง..ทิ้งอย่างไรไม่ให้เหลือเธอ2564One For The Road2565บุพเพสันนิวาส 2Blue Again บลูอะเกน2566เพื่อน(ไม่)สนิท

 ผลงานลำดับภาพ (ซีรีส์และอื่นๆ) 
+ปีชื่อเรื่องหมายเหตุ2561โลกโซเชี่ย(ล) Social Syndrome ตอนที่ 3 Hamsters2562เคว้งNetflix Thai Original Series เรื่องแรก
ลำดับภาพ ตอนที่ 1, 2 และ 7
ร่วมลำดับภาพ ตอนที่ 3, 4, 5, 62566ดีลีต (ละครชุด)ลำดับภาพ ตอนที่ 1 และ 2

 ผลงานกำกับ / เขียนบท / โปรดิวเซอร์ 
+ปีชื่อเรื่องหมายเหตุ2556เที่ยงคืนภาพยนตร์สั้น 1 ในหนังสั้นโครงการโตไปไม่โกง จากค่าย GTH
(กำกับภาพยนตร์)2557W กำกับ / เขียนบท / โปรดิวเซอร์ / ถ่ายภาพ2561โลกโซเชี่ย(ล) Social Syndromeตอนที่ 3 Hamsters (กำกับ / เขียนบท)2563อนินทรีย์แดง (Red Aninsri; Or, Tiptoeing on the Still Trembling Berlin Wall)ภาพยนตร์สั้น (โพสต์โปรดิวเซอร์)2565Blue Again บลูอะเกนโปรดิวเซอร์
# เอก สุขิโต
พันตำรวจตรี เอก สุขิโต (27 สิงหาคม พ.ศ. 2527 – 26 ตุลาคม พ.ศ. 2552) หรือ ผู้หมวดเอก10 ปีที่หมวดตี้จากไป - Police News Varieties เป็นผู้บังคับหมวดกองกำกับการตำรวจตระเวนชายแดนที่ 44 (ฝ่ายการข่าว) จังหวัดยะลา ซึ่งเสียชีวิตจากการปฏิบัติหน้าที่ ในเหตุการณ์ความไม่สงบในชายแดนภาคใต้ของประเทศไทยร.ต.ท.พลีชีพปะทะโจรใต้ ลูกน้องเจ็บ-โจรใต้ดับ 1 ศพ ที่ปัตตานี

การปฏิบัติหน้าที่ของเขา นับเป็นหนึ่งในวีรกรรมที่จดจำของวงการตำรวจไทย รวมถึงเป็นแรงบันดาลใจในการสร้างนวนิยายของ ณ เสนา อรุโณทัย“มากกว่ารัก...จากวีรบุรุษยะลา” จากโครงเรื่องจริงทหารหาญชายแดนใต้ - คมชัดลึก

 ประวัติ 
เอก สุขิโต เกิดวันที่ 27 สิงหาคม พ.ศ. 2527 สำเร็จการศึกษาจากโรงเรียนพิษณุโลกพิทยาคม เป็นนักเรียนเตรียมทหารรุ่นที่ 45 และสำเร็จการศึกษาจากโรงเรียนนายร้อยตำรวจรุ่นที่ 61 จากนั้น เขาได้รับราชการที่จังหวัดชายแดนภาคใต้เป็นเวลากว่า 2 ปี รวมถึงสำเร็จหลักสูตรทำลายวัตถุระเบิด หรืออีโอดี

และเอก สุขิโต เป็นหัวหน้าการข่าว สังกัดตำรวจตระเวนชายแดนที่ 44 จังหวัดยะลา

 ชีวิตส่วนตัว 
เอก สุขิโต เป็นบุตรชายของพันตำรวจโท เรวัฒน์ สุขิโต (บิดา) และประภาพรรณ สุขิโต (มารดา) เขามีพี่สาวหนึ่งคนคือหทัยชนก สุขิโต

 การเสียชีวิต 
 "ผมอยากให้ลูกน้องมีเสื้อเกราะพวกเขาจะได้มั่นใจเวลาปิดล้อมพี่ไม่ต้องห่วงผม" —คำพูดของ ร้อยตำรวจโท เอก สุขิโต(หลังถอดเสื้อเกราะของตนให้ลูกน้องใส่)

จากความไม่สงบในชายแดนภาคใต้ของประเทศไทย ในวันที่ 26 ตุลาคม พ.ศ. 2552 พลตำรวจโท พีระ พุ่มพิเชฏฐ์ ผู้บัญชาการศูนย์ปฏิบัติการตำรวจจังหวัดชายแดนภาคใต้ พร้อมกำลังตำรวจ, ทหาร และฝ่ายปกครอง ได้เข้าปิดล้อมบ้านไม่มีเลขที่ ณ อำเภอยะรัง จังหวัดปัตตานี เพื่อติดตามจับกุมคนร้ายรายสำคัญ ทว่า คนร้ายเกิดไหวตัว กระโดดออกจากบ้านพร้อมใช้อาวุธปืนยิงปะทะกันประมาณ 20 นาที ก่อนที่จะกระโดดลงคลอง แล้วหายไป

ขณะเดียวกัน เอก สุขิโต ได้นำกำลังไปดักที่คลองฝั่งตรงข้ามที่คนร้ายกระโดด ซึ่งเป็นพื้นที่อำเภอแม่ลาน จังหวัดปัตตานี โดยข้อมูลจากรายการ"ใต้ฟ้าเดียวกัน" ของวอยซ์ทีวี เผยว่า พื้นที่ดังกล่าวมีต้นอ้อขึ้นอยู่หนาแน่น ผู้บัญชาการเหตุการณ์จึงสั่งการให้ใช้สุนัขสงครามดมกลิ่น รวมถึงเฮลิคอปเตอร์บินวน โดยเอกอาสาใช้สัญญาณควัน แต่ไม่เป็นผล เขาจึงใช้ไฟฉายส่องนำทางและมีโล่กันกระสุนเดินนำ แต่พื้นที่ดังกล่าวเป็นโคลนเลนและมีต้นอ้อหนาแน่น ทำให้ไม่สามารถใช้โล่กันกระสุนได้

กระทั่งมีการยิงปะทะกันนานกว่า 10 นาที ซึ่งเอก สุขิโต ถูกยิงกระสุนเข้าหน้าอกจนเสียชีวิต ส่วนฝ่ายก่อการร้ายเสียชีวิต 1 ราย โดยเจ้าหน้าที่ยึดอาวุธปืน 9 มม. ได้ 1 กระบอก

 ผลที่ตามมา 
จากการเสียชีวิตของเอก สุขิโต ทางสำนักงานตำรวจแห่งชาติได้มอบเงินฌาปนกิจสงเคราะห์จำนวน 5 แสนบาท รวมถึงเพิ่มชั้นยศให้ 9 ชั้น และมีการนำศพมาทำพิธีทางศาสนา ที่วัดบางบำหรุ

เรื่องราวของเขา เป็นแรงบันดาลใจแก่ ณ เสนา อรุโณทัย ในการประพันธ์นวนิยาย มากกว่ารัก...จากวีรบุรุษยะลา ซึ่งเป็นเรื่องราวความรักระหว่างตำรวจตระเวนชายแดนปฏิบัติหน้าที่ในสามจังหวัดชายแดนภาคใต้ กับลูกสาวประธานบริษัทญี่ปุ่น

 รางวัลที่ได้รับ 
 รางวัลจักรดาวสดุดีประจำปี 2553
# ท่าอากาศยานนานาชาติเฮเนรัลซันโตส
ท่าอากาศยานนานาชาติเฮเนรัลซันโตส ,  เป็นท่าอากาศยานนานาชาติที่ตั้งอยู่ที่เมืองเฮเนรัลซันโตส ประเทศฟิลิปปินส์ ให้บริการในพื้นที่เขตโซกซาร์เจน และเป็นท่าอากาศยานที่มีขนาดใหญ่ที่สุดบนเกาะมินดาเนาhttps://news.google.com/newspapers?id=4mUVAAAAIBAJ&sjid=0goEAAAAIBAJ&pg=2659,557616&dq=the+largest+airport+in+mindanao&hl=en
# ท่าอากาศยานนานาชาติฟรานซิสโกบังกอย
ท่าอากาศยานนานาชาติฟรานซิสโกบังกอย  หรือรู้จักทั่วไปในชื่อ ท่าอากาศยานนานาชาติดาเบา  ให้บริการในพื้นที่เขตเมืองดาเบาและภูมิภาคดาเบา เป็นท่าอากาศยานที่มีผู้โดยสารมากที่สุดบนเกาะมินดาเนา และมากเป็นอันดับที่ 3 ของประเทศ รองจากนินอย อากีโน ในมะนิลา และมัคตัน–เซบูในเซบูซิตี
# วิทยาลัยขาลสา
วิทยาลัยขาลสา (khālsā kālaj,) เป็นสถาบันการศึกษาเก่าแก่ในเมืองอมฤตสระ รัฐปัญจาบ ทางตอนเหนือของประเทศอินเดีย วิทยาลัยขาลสาก่อตั้งขึ้นเมื่อปี 1892 และมีพื้นที่ 300 เอเคอร์ ตั้งอยู่ติดกับมหาวิทยาลัยคุรุนานักเทพ ซึ่งมีข้อตกลงให้ความช่วยเหลือวิทยาลัยนี้ในเชิงวิชาการ

ขาลสาคอลเลจสร้างขึ้นในสมัยบริทิชราช เมื่อนักวิชาการและบัณฑิตชาวซิกข์ต้องการที่จะให้การศึกษาขั้นสูงกับชาวซิกข์และชาวปัญจาบ การก่อตั้งวิทยาลัยได้รับการช่วยเหลือด้านเงินทุนโดยขบวนการสิงห์สภาและขาลสา ทิวาน ช่วยกันระดมทุนจากมหาราชาซิกข์ตอนนั้นและจากผู้คนในเมืองภูมิภาคปัญจาบ ชาวอมฤตสระ ชาวละฮอร์ ชนชั้นบนในสังคมซิกข์ สิ่งที่น่าสนใจของวิทยาลัยนี่คือลักษณะทางสถาปัตยกรรมซึ่งออกแบบโดยราม สิงห์ สร้างเสร็จราวปี 1911 - 1912 ด้วยสถาปัตยกรรมผสมผสานแบบบริทิชคอลอเนียล โมกุล และ ซิกข์ รวมกันเป็นแบบสถาปัตยกรรมอินโด-ซาราเซน

จนถึงปัจจุบัน สถาบันนี้ผลิตบุคลากรที่ช่วยเหลืออินเดียในทุกสาขา และมีส่วนสำคัญในการผลักดันเอกราชของอินเดีย ในปัจจุบันวิทยาลัยขาลสาประกอบด้วยคณะต่าง ๆ ดังนี่
 คณะมนุษยศาสตร์และสังคมศึกษา
 คณะพานิชยศาสตร์และการบริหารธุรกิจ
 คณะวิทยาศาสตร์
 วิทยาลัยการเกษตร
 สถาบันวิทยาการคอมพิวเตอร์
# ยอร์ดิเอลนิญโญโปยา
ยอร์ดิ "เอลนิญโญโปยา"  หรือมักเรียกสั้น ๆ ว่า ยอร์ดิ  และ ยอร์ดิ เอเอเนเป  มีชื่อจริงว่า อังเฆล มุญโญซ การ์ซิอา (เกิดวันที่ 11 กันยายน พ.ศ. 2537) เป็นนักแสดงภาพยนตร์ลามกชาวสเปน

การงาน
ยอร์ดิเริ่มสนใจแสดงภาพยนตร์ลามกเมื่ออายุ 18 ปี หลังจากที่เห็นโฆษณารับสมัครนักแสดงในอินเทอร์เน็ต หลังจากส่งรูปถ่ายของตัวเองไป เขาได้รับการตอบรับทันทีและเริ่มทำการแสดงและผลิตให้กับบริษัทฟากิงส์ ระหว่างทำงานให้กับบริษัท ยอร์ดิได้รับชื่อเล่นว่า "เอลนิญโญโปยา" ("เด็กกระดอ" ในภาษาสเปน) จากหนึ่งในผู้อำนวยการสร้าง เนื่องจากเขามีโครงหน้าที่เล็กและมีลักษณะที่ดูอ่อนเยาว์

ในเดือนมีนาคม พ.ศ. 2559 ยอร์ดิได้รับการติดต่อผ่านทวิตเตอร์เกี่ยวกับการผลิตเนื้อหาให้กับบริษัทแบรซเซอส์ หลังจากฉากหนึ่งของเขากลายเป็นวิดีโอของบริษัทที่มีผู้เข้าชมมากที่สุดในรอบปี ทำให้เขาได้รับสัญญาพิเศษ จนถึงปัจจุบัน เขาแสดงให้กับบริษัท 103 เรื่อง เขาได้รับการเสนอชื่อเข้าชิงรางวัลเอวีเอ็นอะวอร์ด สาขานักแสดงชายหน้าใหม่

ชีวิตส่วนตัว
ยอร์ดิเกิดและเติบโตที่ซิวดัดเรอัล ประเทศสเปน เขาเป็นคนไม่สูบบุหรี่และไม่ค่อยดื่มสุรา ในปี พ.ศ. 2561 ยอร์ดิเปิดเผยว่าเขาคบหากับผู้หญิงนอกวงการตั้งแต่ปี พ.ศ. 2559
# เดอะโรส
เดอะโรส (อังกฤษ:The Rose;เกาหลี:더로즈) เป็นวงดนตรีของเกาหลีใต้ที่ก่อตั้งโดย J&Star Company ประกอบด้วยสมาชิกสี่คนคือ คิม อูซอง, พัค โดจุน, อี ฮาจุน และ อี แจฮยอง เปิดตัวอย่างเป็นทางการด้วยซิงเกิ้ลเพลง "Sorry" เมื่อวันที่ 3 สิงหาคม 2017 
ประวัติ
 

สมาชิก
 อูซอง (Woosung, 우성) – หัวหน้าวง, ร้องนำ, กีตาร์ไฟฟ้า
 โดจุน (Dojoon, 도준) – ร้องหลัก, คีย์บอร์ด, กีตาร์โปร่ง
 ฮาจุน (Hajoon, 하준) – กลอง, ร้องเสริม
 แจฮย็อง (Jaehyeong, 재형) – เบส, ร้องเสริม

ผลงาน

 อัลบั้มเดี่ยว 
เพลงไตเติ้ลรายละเอียดชาร์ตยอดขาย (Gaon)Sorryวันวางจำหน่าย : 3 สิงหาคม 2017
บริษัท : เจแอนด์สตาร์คอมเพนี

รูปแบบ : อัลบั้ม / อัลบั้มดิจิทัล - -Like We Used Toวันวางจำหน่าย : 2 พฤศจิกายน 2017

บริษัท : เจแอนด์สตาร์คอมเพนี

รูปแบบ : อัลบั้ม / อัลบั้มดิจิทัล - -Redวันวางจำหน่าย : 13 สิงหาคม 2019

บริษัท : เจแอนด์สตาร์คอมเพนี

รูปแบบ : อัลบั้ม / อัลบั้มดิจิทัล8เกาหลี : (9,192)
# ทิม เคน
ทิโมธี ไมเคิล เคน  [1] เกิดเมื่อวันที่ 26 กุมภาพันธ์ ค.ศ.1958 ที่ เซ็นต์พอล,รัฐมินนิโซตา เป็นนักการเมืองและทนายความชาวอเมริกัน และเป็นสมาชิกพรรคเดโมแครต ปัจจุบันดำรงตำแหน่งวุฒิสมาชิกจากรัฐเวอร์จิเนีย ตั้งแต่ปี ค.ศ.2013 ซึ่งดำรงตำแหน่งร่วมกับ มาร์ก วอร์เนอร์ ก่อนหน้านั้นเคยดำรงตำแหน่งนายกเทศมนตรีเมืองริชมอนด์ ตั้งแต่ปี ค.ศ.1998 จนถึงปี ค.ศ.2001 และยังเคยดำรงตำแหน่งรองผู้ว่าการรัฐเวอร์จิเนีย ตั้งแต่ปี ค.ศ.2002 จนถึงปี ค.ศ.2006 และดำรงตำแหน่งผู้ว่าการรัฐเวอร์จิเนีย ตั้งแต่ปี ค.ศ.2006 จนถึงปี ค.ศ.2010

นอกจากนี้ เคน ยังเคยเป็นตัวแทนพรรคเดโมแครต ในการเข้าชิงตำแหน่งรองประธานาธิบดี ในการเลือกตั้งประธานาธิบดีสหรัฐอเมริกา ค.ศ.2016 อีกด้วยโดยเขาเป็นคู่สมัคร หรือ Running Mate ให้กับ ฮิลลารี คลินตัน

ทิม เคน สมรสกับ แอนน์ โฮลตัน ในปี ค.ศ.1984 ทั้งคู่มีลูกด้วยกัน 3 คน
# สถานีสุวรรณภูมิ (แก้ความกำกวม)
สถานีสุวรรณภูมิ อาจหมายถึง

 สถานีสุวรรณภูมิ (สถานีโทรทัศน์)
 สถานีสุวรรณภูมิ ของรถไฟฟ้าแอร์พอร์ต เรล ลิงก์ อยู่ที่ชั้นใต้ดินของอาคารผู้โดยสารภายในท่าอากาศยานสุวรรณภูมิ
# ลิปดา
ลิปดา  หรือ อาร์กนาที (minute of arc, arcminute, arcmin, MOA) เป็นหน่วยวัดมุม มีขนาด 1/60 ของ องศา และเท่ากับ 60 พิลิปดา

 คำนิยาม 
1 ลิปดาคือ 1 ใน 60 ขององศา計量単位令（平成4年政令第357号）別表第一 項番　八、角度、分　「度の六十分の一」とある。 และเนื่องจาก 1 องศาถูกกำหนดให้เป็น 1 ส่วน 360 ของเส้นรอบวง ดังนั้น 1 ลิปดาจึงเท่ากับ1 ส่วน  ของเส้นรอบวง หรือ (/) เรเดียน

 เครื่องหมาย 
สัญลักษณ์หน่วยนาทีเพียงอย่างเดียวคือ ′計量単位規則（平成4年通商産業省令第80号）別表第２ 「角度、分」の欄国際単位系 (SI) 国際文書第8版 2006年（日本語訳）、訳・監修　(独)産業技術総合研究所 計量標準総合センター  p. 36の第6表、「平面角」の欄 สัญลักษณ์สำหรับหน่วยนี้คือไพรม์ (′, U+2032, &prime;) เช่น 32.5 ลิปดาเขียนเป็น 32.5′

 การเขียน 
โดยปกติเวลาเขียนจะไม่มีการวรรคระหว่างตัวเลขกับ ' เช่นเดียวกับองศาและพิลิปดา ตามกฎของ ระบบหน่วยวัดระหว่างประเทศแล้วต้องเว้นวรรคระหว่างตัวเลขและหน่วยเสมอ (รวมถึง °C และ %) แต่สำหรับองศา ลิปดา และ พิลิปดา นี่เป็นข้อยกเว้น国際単位系 (SI) 国際文書第8版 2006年（日本語訳）、訳・監修　(独)産業技術総合研究所 計量標準総合センター  5.3.3 量の値の書式、p. 45. 「この原則における唯一の例外は，平面角を表す単位である度（degree），分（minute），及び秒（second）であり，それぞれの単位記号である°，′，及び″に対しては，数値と単位記号との間に空白を挿入しない．」

 ตัวอย่าง: 32.5′ จะไม่เขียนเป็นใช้ 32.5 ′ ที่มีช่องว่างหลังเลข 5

 การใช้ 
ลิปดาไม่ใช่หน่วยเอสไอ แต่เนื่องจากมีการใช้กันอย่างแพร่หลาย จึงสามารถใช้ร่วมกับหน่วยเอสไอได้ (กล่าวคือ เป็นหน่วยที่ยอมรับให้ใช้แก่ระบบเอสไอ)

ลิปดาและพิลิปดาสะดวกสำหรับการแสดงมุมเล็ก ๆ และมักใช้ในทางดาราศาสตร์ และ การเดินเรือ โดยทั่วไปตำแหน่งบนโลก เช่น ละติจูดและ ลองจิจูด จะแสดงเป็นองศา ลิปดา และ พิลิปดา ทำให้ตำแหน่งใด ๆ บนโลกสามารถแสดงได้อย่างแม่นยำ

อย่างไรก็ตาม ISO 31 ได้ระบุว่าควรใช้เฉพาะองศาและแสดงค่าที่ต่ำกว่าองศาด้วยทศนิยมJIS 8202-1 : 2000 p. 4, 単位番号1-1.b　1-1.c 1-1.d の「換算率及び備考」の欄による。「度は，十進法で表示するのが望ましい。例 17°15′とするよりも 17.25°とする。」国際単位系 (SI) 国際文書第8版 2006年（日本語訳）、訳・監修　(独)産業技術総合研究所 計量標準総合センター  p. 36の第6表　注記（ｂ）「ISO 31 は平面角の単位，分及び秒を用いるよりも，十進法による小数点以下の数値を使用して度で表すことを推奨している．」
# ธงชาติกือราเซา
ธงชาติกือราเซา เป็นธงที่แสดงอธิปไตยของดินแดนหมู่เกาะกือราเซา เป็นส่วนหนึ่งของเนเธอร์แลนด์แอนทิลลีส ตั้งแต่ ค.ศ. 1984 จนถึง ยุบเลิก เมื่อวันที่ 10 ตุลาคม ค.ศ. 2010 อนึ่ง ธงผืนนี้มิได้ใช้ในฐานะอาณานิคมกือราเซาและเขตสังกัด โดยใช้ธงชาติเนเธอร์แลนด์

ธงพื้นสีน้ำเงินที่ตอนล่างของธงนั้นเป็นแถบแนวนอนสีเหลือง มีรูปดาวห้าแฉกสีขาว 2 ดวงที่มุมบนคันธง สีน้ำเงิน หมายถึง ท้องฟ้า และ ทะเล (เแพาะแถบบบ และ แถบล่าง) แถบแนวนอนสีเหลือง หมายถึง แสงอาทิตย์ที่สาดส่องลงบนหมู่เกาะแห่งนี้. ดาวห้าแฉกสีขาว 2 ดวงที่มุมบนคันธง หมู่เกาะกือราเซา และ ไกลน์กือราเซา การนิยามความหมายอีกนัยหนึ่งสื่อถึง "ความรัก และ ความสุข" ดาวห้าแฉกหมายถึงต้นกำเนิดของผู้คนจาก 5 ทวีปที่อพยพมาอยู่ ณ ดินแดนกือราเซาFlag of Curaçao

สัดส่วนด้านกว้าง 5:1:2 (สีน้ำเงิน:สีเหลือง:สีน้ำเงิน). ขนาดของดาวห้าแฉกสีขาวบนธงมีขนาด 1/6 และ 2/9 ส่วนของด้านกว้างธง ดางดวงเล็กมีขนาด 1/6 ส่วนของด้านกว้างธงอยู่มุมบนสุดของคันธง, และ ดาวดวงใหญ่มีขนาด 1/3 ส่วนของด้านกว้างธงอยู่ถัดออกมาจากดาวดวงเล็ก สีธงชาติตามค่าระบบสีแบบPantone ดังนี้ สีน้ำเงิน 280, และ สีเหลือง 102

ธงกือราเซาออกแบบโดย มาร์ติน เด็น ดลุกค์ เมื่อ ค.ศ. 1984 ในกือราเซามีการจัดประกวดออกแบบธงชาติ โดยมีการส่งแบบธงมาให้คณะกรรมการตัดสินพิจารณา มาร์ติน เด็น ดลุกค์ หนึ่งในผู้เข้าร่วมการประกวด พร้อมน้อมรับคำวินิจฉัยตัดสินจากคณะกรรมการ ซึ่งแบบธงที่เขาได้ออกแบบ ได้รับรางวัลชนะเลิศ และ ได้ประกาศใช้เปก็นธงชาติประจำดินแดนของตน

ภายหลังจากที่อารูบาได้ประกาศใช้ธงประจำดินแดน (ณ ขณะนั้น อารูบาเป็นส่วนหนึ่งของเนเธอร์แลนด์แอนทิลลีส), กือราเซาได้มีการรับรองแบบธง เมื่อ ค.ศ. 1979. จากแบบธงทั้งหมดสองแสนแบบที่ส่งเข้าประกวด; คัดเหลือเพียงสิบแบบที่เข้ารอบพิจารณาตัดสินโดยสภาท้องถิ่นเมื่อวันที่ 29 พฤศจิกายน ค.ศ. 1982 โดยแก้ไขรายละเอียดบางประการของแบบธง ธงผืนนี้ประกาศใช้อย่างเป็นทางการเมื่อวันที่ 2 กรกฎาคม ค.ศ. 1984boletin8-history-antillas
# กุสทัฟ ไฮเนอมัน
กุสทัฟ วัลเทอร์ ไฮเนอมัน  เป็นนักการเมืองชาวเยอรมัน เขาเป็นนายกเทศมนตรีนครเอ็สเซินระหว่าง ค.ศ. 1946–1949 รัฐมนตรีว่าการกระทรวงมหาดไทยเยอรมนีตะวันตกระหว่าง ค.ศ. 1949–1950, รัฐมนตรีว่าการกระทรวงยุติธรรมระหว่าง ค.ศ. 1966–1969 และประธานาธิบดีแห่งสหพันธ์สาธารณรัฐเยอรมนี (เยอรมนีตะวันตก) ระหว่าง ค.ศ. 1969–1974
# สวนลุมไนท์บาซาร์ รัชดาภิเษก
สวนลุมไนท์บาซาร์ รัชดาภิเษก หรือ เดอะบาซาร์ รัชดาฯ เป็นโครงการพัฒนาพื้นที่เชิงพาณิชยกรรมแบบผสมบริเวณสี่แยกรัชดา-ลาดพร้าว ในพื้นที่แขวงจอมพล เขตจตุจักร กรุงเทพมหานคร โดยได้ย้ายจากพื้นที่เดิมที่หมดสัญญากับสำนักงานทรัพย์สินส่วนพระมหากษัตริย์ และศาลมีคำสั่งให้รื้อถอนออกจากพื้นที่ตั้งแต่ปี พ.ศ. 2554 มาตั้งอยู่บนที่ดินของการรถไฟแห่งประเทศไทย โดยตามแผนเดิมที่ประชาสัมพันธ์ไว้ โครงการนี้จะเปิดตัวในวันที่ 23 ธันวาคม พ.ศ. 2558 แต่ได้เลื่อนการเปิดให้บริการเป็นเดือนกุมภาพันธ์ พ.ศ. 2559 โดยโครงการนี้ประกอบไปด้วยตลาดแผงลอย ร้านค้า และตลาดกลางคืน ซึ่งเมื่อสร้างเสร็จหมดทั้งโครงการแล้วจะมีความยาวในแนวระนาบกับพื้น 1.5 กิโลเมตร

สวนลุมไนท์บาซาร์ รัชดาภิเษกแห่งนี้คาดว่าจะมีผู้เข้าใช้บริการจำนวนใกล้เคียงกับสวนลุมไนท์บาซาร์แห่งเดิมซึ่งอยู่ที่ประมาณ 15,000 – 18,000 คนต่อวัน และมีชาวต่างชาติอย่างน้อย 4,000 คน รวมมูลค่าเงินลงทุนในโครงการนี้คือ 2,400 ล้านบาท

  ประวัติ 
ผู้พัฒนาโครงการนี้เป็นเจ้าของเดียวกับสวนลุมไนท์บาซาร์แห่งเดิมที่อยู่ติดกับสวนลุมพินี คือ พี.คอน. ดีเวล็อปเมนท์ เนื่องจากสวนลุมไนท์บาซาร์แห่งเดิมหมดสัญญาเช่าที่ดินและต้องส่งมอบพื้นที่คืนให้แก่สำนักงานทรัพย์สินส่วนพระมหากษัตริย์ (ปัจจุบันคือสำนักงานพระคลังข้างที่) พ่อค้าและแม่ค้าส่วนใหญ่ที่ขายของที่สวนลุมไนท์บาซาร์แห่งเดิมจึงย้ายมาขายของในที่ตั้งใหม่แทน และในปัจจุบัน โครงการบนที่ดินของสวนลุมไนท์บาซาร์แห่งเดิมคือโครงการวัน แบงค็อก

ก่อนจะเป็นสวนลุมไนท์บาซาร์ รัชดาภิเษก ที่ตั้งนี้เคยเป็นตลาดกลางคืนรัชดามาก่อน โดยในปี พ.ศ. 2553 - 2555 ผู้ค้าส่วนใหญ่ปิดตัวลงเพื่อหลีกทางให้มีการก่อสร้างห้างสรรพสินค้าและตลาดกลางแจ้ง และมีหลายส่วนที่ย้ายไปขายที่ชุมทางสยามยิปซีแทน

 การจัดสรรพื้นที่ 
สวนลุมไนท์บาซาร์ รัชดาภิเษก ประกอบด้วยพื้นที่สำคัญดังนี้
 ตลาดไนท์บาร์ซาร์ แบ่งออกเป็น 2 โซน คือโซนในร่ม และโซนกลางแจ้ง
 โรงละครเดอะบาซาร์ เธียเตอร์ ความจุ 430 ที่นั่ง
 โรงแรมเดอะ บาซาร์ แบงค็อก
นอกจากนี้ยังมีอาคารจอดรถ 8 ชั้น รองรับรถยนต์ได้ 3,500 คัน และรถทัวร์ 80 คัน

 การเดินทาง 
 รถเมล์สาย 8(2-38), 13(3-38), 27(1-37), 27(เดิม), 28(4-38), 44(2-42), 73(ก)(2-46), 92, 96(1-42), 136(3-47), 137(3-48), 145(3-18), 179(3-49), 182, 185(1-16), 191(2-51), 206(3-30), 514(1-54), 529E(4-29E), 545(2-26), 1-56(517X), 2-53
 รถไฟฟ้ามหานคร สายเฉลิมรัชมงคล สถานีลาดพร้าว และสถานีรัชดาภิเษก
# อี ซู-มัน
อี ซู-มัน (เกิด 18 มิถุนายน ค.ศ. 1952) เป็นโปรดิวเซอร์เพลง ผู้บริหารเพลงชาวเกาหลีใต้ เป็นที่รู้จักในฐานะผู้ก่อตั้งเอสเอ็มเอนเตอร์เทนเมนต์ บริษัทด้านความบันเทิงระดับโลก ตั้งอยู่ในโซล เกาหลีใต้ เขายังถูกเรียกว่า ประมุขแห่งวัฒนธรรม จากการที่เขาเป็นผู้ริเริ่มกระแสเกาหลี อีเปิดตัวในฐานะนักร้อง ในปี ค.ศ. 1971 ในขณะที่ยังเป็นนักศึกษาของมหาวิทยาลัยแห่งชาติโซล ต่อมาเขาก่อตั้งเอสเอ็มเอนเตอร์เทนเมนต์ ในปี ค.ศ. 1989 ซึ่งในตอนนี้กลายเป็นหนึ่งในบริษัทเพลงและการดูแลศิลปินที่ใหญ่ที่สุดในเกาหลีใต้

ชีวิตส่วนตัว
ภรรยาของอี คิม อึน-จิน เสียชีวิตจากโรคมะเร็งเมื่อวันที่ 30 กันยายน ค.ศ. 2014 อีกทั้งเขายังเป็นลุงของซันนี หนึ่งในสมาชิกเกิร์ลกรุปของเอสเอ็ม เกิลส์เจเนอเรชัน
# พิพิธภัณฑ์ศิลปะตะวันตกแห่งชาติ
พิพิธภัณฑ์ศิลปะตะวันตกแห่งชาติ (,) คือ พิพิธภัณฑ์ศิลปะหรือหอศิลป์สาธารณะของประเทศญี่ปุ่นจัดแสดงศิลปะตะวันตก

ประวัติ
พิพิธภัณฑ์ศิลปะตะวันตกแห่งชาติ ก่อตั้งขึ้นเมื่อวันที่ 10 มิถุนายน พ.ศ. 2502 โดยเริ่มจากการสะสมงานศิลปะชิ้นสำคัญของ Matsukata Kojiro (ค.ศ. 1865–1950)

พิพิธภัณฑ์จัดแสดงผลงานตั้งแต่ยุคฟื้นฟูศิลปวิทยาการ จนถึงต้นคริสต์ศตวรรษที่ 20 ซึ่งหลายชิ้นงานมีมาตั้งแต่ก่อตั้งพิพิธภัณฑ์ จุดประสงค์ของพิพิธภัณฑ์คือเพื่อให้ประชาชนได้มีโอกาสชื่นชมศิลปะตะวันตกNMWA outline

พิพิธภัณฑ์แห่งนี้เป็นหน่วยงานแห่งชาติเพียงแห่งเดียวของญี่ปุ่นที่อุทิศให้กับศิลปะตะวันตก และได้มีส่วนเกี่ยวข้องในการจัดนิทรรศการงานศิลปะ วิจัย ฟื้นฟู อนุรักษ์ ศึกษาและเผยแพร่สื่อที่เกี่ยวข้องกับศิลปะตะวันตก

ในเดือนกรกฎาคม พ.ศ. 2559 ตัวอาคารพิพิธภัณฑ์ศิลปะตะวันตกแห่งชาติ ได้รับการขึ้นทะเบียนเป็นมรดกโลก โดยเป็นหนึ่งในอาคารที่เป็นผลงานการออกแบบของเลอกอร์บูซีเย จากจำนวน 17 อาคารที่ได้ร่วมขึ้นทะเบียนทั่วโลก ภายใต้ชื่อ งานสถาปัตยกรรมของเลอกอร์บูซีเย คุณูปการอันโดดเด่นต่อขบวนการสมัยใหม่  BBC.com: "Le Corbusier works named as UN world heritage sites", posted 17 July 2016. accessed 17 July 2016.
# จักรพรรดินีเจียง
จักรพรรดินีเจียง  เป็นพระอัครมเหสีของพระเจ้าชางโจ้ว แห่งราชวงศ์ชางปรากฏในวรรณกรรมจีนเรื่องห้องสิน หลังจากนางต๋าจี่ซึ่งถูกปิศาจจิ้งจอกเข้าสิงร่างและได้ถวายตัวเป็นพระสนมในพระเจ้าชางโจ้วแล้ว ได้ถูกพระสนมต๋าจี่ใส่ความว่าเป็นกบฏต่อพระเจ้าชางโจ้วและต้องโทษควักดวงพระเนตรถึงแก่สิ้นพระชนม์ หลังจากเสร็จศึกในเรื่องห้องสินแล้ว เจียง จื่อหยาได้รับโองการสวรรค์จากหยวนสื่อเทียนจุน (元始天尊)สถาปนาได้เป็น ไท้อิมแชกุน หรือ  ราชินีพระจันทร์ มีหน้าที่รักษาดวงจันทร์ โดยได้รับการสักการะบูชาต่อมาในลัทธิเต๋า, ศาสนาพื้นบ้านจีน, ลัทธิขงจื๊อ และเทศกาลไหว้พระจันทร์http://www.vips.com.tw/DocLook?DocID=3300
# นานะ โอกาดะ
นานะ โอคาดะ , ยังเป็นที่รู้จักกันในชื่อ Naachan (なぁちゃん) เป็นสมาชิกของวงไอดอลญี่ปุ่น AKB48 และวงน้องสาว STU48 เธอเข้าร่วม AKB48 ในฐานะสมาชิกรุ่นที่ 14 เธอเป็นสมาชิกของยูนิตย่อยของ AKB48 Tentoumu Chu!

เธอมีชื่อเสียงในการเป็นไอดอลที่จริงจัง ในการที่เธอมักจะพยายามรักษาความเป็นมืออาชีพในระดับสูงสุดและคำนึงถึงคำพูดและการกระทำของเธอและกระตุ้นให้เพื่อนสมาชิกของเธอทำเช่นเดียวกัน

ประวัติ
โอกาดะอาศัยอยู่ในจังหวัดคานางาวะ โดยเธอมีพี่ชาย 2 คนและน้องสาว 1 คน พี่ชายคนโตของเธอเป็นผู้เชี่ยวชาญด้านการแพทย์และมักจะให้คำแนะนำเรื่องอาหารกับเธอ รินะ น้องสาวของเธอมาพร้อมกับเธอในการประชุมสตรีมสดและการปรากฏตัวต่อหน้าสาธารณชนโดยเฉพาะอย่างยิ่งในการแข่งขัน AKB48 จังเก้น ทัวร์นาเมนต์ ประจำปี 2016 ที่พวกเขาสวมบทบาทเป็นตัวละครจากซีรีส์อนิเมะเรื่อง Re: Zero - Playing Life in Another World เธอยังเป็นเจ้าของทอยพุดเดิ้ล 2 ตัว

โอคาดะได้รับการตั้งชื่อตามหมายเลข 7 ซึ่งเป็นวันเกิดของเธอซึ่งออกเสียงว่านานะ (七) เป็นภาษาญี่ปุ่น เธอรู้จักนักแสดงและอดีตไอดอลที่เธอแชร์ชื่อเธอและอยากจะพบเธอสักวันหนึ่ง 

หนึ่งในความสนใจของโอกาดะ คือ การรวบรวมมังงะยูริ เธอรับรองหลายชื่อและแฟน ๆ ของเธอมักจะมอบให้เธอเป็นของขวัญ เธอพูดเป็นนัย ๆ ว่าเธอเป็นกะเทย และเธอยังมีความสัมพันธ์อันใกล้ชิดกับกัปตันทีม 4 Yuiri Murayama ที่แฟน ๆ มักกล่าวถึงในฉายา "YuuNaa" (ゆうなぁ)

AKB48 เลือกตั้งเซ็มบัตสึ
 ไม่ติดอันดับในการเลือกตั้งเซ็มบัตสึครั้งที่ 5 ปี 2556
 อันดับที่ 51 ในการเลือกตั้งเซ็มบัตสึครั้งที่ 6 ปี 2557
 อันดับที่ 29 ในการเลือกตั้งเซ็มบัตสึครั้งที่ 7 ปี 2558
 อันดับที่ 14 ในการเลือกตั้งเซ็มบัตสึครั้งที่ 8 ปี 2559
 อันดับที่ 9 ในการเลือกตั้งเซ็มบัตสึครั้งที่ 9 ปี 2560
 อันดับที่ 5 ในการเลือกตั้งเซ็มบัตสึครั้งที่ 10 ปี 2561 (ติดคามิ 7 ครั้งแรก)

ผลงานเพลง
 ซิงเกิลร่วมกับ AKB48 
AKB48 A-Sides

 Labrador Retriever
 Bokutachi wa Tatakawanai
 Tsubasa wa Iranai (มีเดียเซ็มบัตสึ)
 LOVE TRIP / Shiawase wo Wakenasai
 High Tension
 Shoot Sign (มีเดียเซ็มบัตสึ)
 Negaigoto no Mochigusare (มีเดียเซ็มบัตสึ)
 ＃SukiNanda
 11gatsu no Anklet (มีเดียเซ็มบัตสึ)
 Jabaja (เซ็นเตอร์)
 Teacher Teacher (มีเดียเซ็มบัตสึ)
 Sentimental train
 NO WAY MAN
 Jiwaru DAYS
 Sustainable
 Shitsuren,  Arigatou
 อัลบั้มร่วมกับ AKB48 
 Sakuranbo to Kodoku (1830m)
 Aozora yo Sabishikunai ka? (1830m)
 Smile Kamigakushi (Tsugi no Ashiato)
 Team Zaka (Tsugi no Ashiato)
 Downtown Hotel 100-gou Shitsu (Koko ga Rhodes da, Koko de Tobe!)
 Namida wa ato Mawashi (Koko ga Rhodes da, Koko de Tobe!)
 Nakigoto Time (0 to 1 no Aida)
 Tentoumu Chu! wo Sagase! (0 to 1 no Aida)
 Ano Hi no Jibun (Thumbnail)
 Coin Toss (Thumbnail) (โซโล่)
 Kutsuhimo no Musubikata (Bokutachi  wa,  Ano Hi no Yoake wo Shitteiru) (เซ็นเตอร์)
 Namida no Hyomen Choryoku (Bokutachi  wa,  Ano Hi no Yoake wo Shitteiru) (เซ็นเตอร์)
 ซิงเกิลร่วมกับ STU48 
STU48 A-Sides
 Kurayami
 Kaze wo Matsu
Daisuki na Hito
Mubou na Yume wa Sameru Koto ga Nai

ผลงานการแสดง
ละครโทรทัศน์
 Joshikou Keisatsu (女子高警察)
รายการโทรทัศน์
 เอเคบิงโก!
 Tentoumu Chu! no Sekai o Muchuu ni Sasemasu Sengen (てんとうむChu!の世界をムチューにさせます宣言！)